stanford-oval/wikipedia huggingface dataset:
ג'סי ברדפורד
ביוגרפיה

ברדפורד נולד כג'סי ברדפורד ווטרוז בנורווק קונטיקט, בן יחיד לשחקנים טרי פורטר וקרטיס ווטרוז, שהופיעו בפרסומות, באופרות סבון ובסרטים. אמו גילמה את אמו של דמותו בסרט "מרדף ממוחשב" משנת 1995. בני דודיו של ברדפורד הם ג'ונתן סבק (חבר בלהקות Splender ואדיסון) ושרה מסר, סופרת ומשוררת. הוא החל לשחק בגיל שמונה חודשים והופיע בפרסומת למקלות ניקוי אוזניים. בעידוד הוריו החל ברדפורד לדגמן ולהיבחן לתפקידי משחק. הופעתו הראשונה בסרט הייתה בתפקיד בנו של רוברט דה נירו בסרט "להתאהב" משנת 1984.
הוא סיים את לימודיו בבית הספר התיכון "בריאן מקמהון". הוא נבחר בטקס הסיום למלך Homecoming. הוא היה קפטן נבחרת הטניס, ונבחר ל"שחקן הנאה ביותר "ול"שחקן המועדף" על ידי בני ובנות כיתתו בתיכון (אם כי לא היה במועדון הדרמה). הוא המשיך ללמוד באוניברסיטת קולומביה, וסיים לימודי קולנוע בשנת 2002.
קריירה

כשחקן ילדים, ברדפורד כיכב בסרטים "בחזקת חף מפשע" לצד האריסון פורד בשנת 1990, "מלך הגבעה" (1993) ו"רחוק מהבית" (1995). הוא המשיך לשחק בתפקידים בולטים בסרטי קולנוע, ביניהם "רומיאו וג'ולייט" (1996), "כביש מהיר" (1999) ו"מעודדות צמודות" (2000). בשנת 2002 הוא הופיע בתפקיד הראשי בשני סרטים: "Clockstoppers" ו-"Swimfan". כמו כן היה לו תפקיד קטן כמתמחה בבית הלבן במשך תשעה פרקים במהלך העונה החמישית של סדרת הטלוויזיה "הבית הלבן".
ברדפורד שיחק את התפקיד של רנה גאנון בסרט "גיבורי הדגל" בשנת 2006, המבוסס על ספר באותו השם מאת ג'יימס בראדלי. הסרט מבוסס על אירועי קרב איוו ג'ימה ובוים על ידי זוכה פרס האוסקר, הבמאי והשחקן קלינט איסטווד.
בשנת 2009 לוהק ברדפורד לתפקיד ראשי בסרט "אני מקווה שהם מגישים בירה בגיהנום", המבוסס על רב המכר של הסופר טאקר מקס.
בשנת 2010 לוהק לתפקיד הראשי לצד ג'ימי סמיטס בסדרת הדרמה "Outlaw".
בשנת 2016 הוא שיחק בשלושה פרקים בסדרת הטלוויזיה "קוד בלאק". בשנת 2017 שיחק בסרטה של ליאה תומפסון, "השנה של גבר מדהים".
חיים אישיים

ברדפורד היה אחד המשקיעים במועדון הלילה "פלאם" במנהטן, יחד עם כריס נות', סמנתה רונסון, ונואל אשמן, בין היתר.
בשנת 2015 ניהל קשר רומנטי עם זמרת ההיפ הופ אזיליה בנקס.
בדצמבר 2018 התחתן ברדפורד עם השחקנית הברזילאית אנדראה לייל. בדצמבר 2019 הודיעו השניים כי הם מצפים לילד.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1984 | להתאהב | ג'ו רפטיס |  |
| 1989 | פרנסר | ילד #1 |  |
| 1990 | בחזקת חף מפשע | נאט סאביץ |  |
| 1990 | שמיים כחולים שלי | ג'יימי |  |
| 1991 | הילד שבכה כלבה | מייק לאב |  |
| 1993 | מלך הגבעה | אהרון |  |
| 1995 | רחוב מהבית | אנגוס מק'ורמיק |  |
| 1995 | מרדף ממוחשב | ג'ואי פרדלה |  |
| 1996 | רומיאו וג'ולייט | בלת'אזר |  |
| 1998 | A Soldier's Daughter Never Cries | בילי וויליס בגיל 14 |  |
| 1999 | כביש מהיר | ג'וני |  |
| 2000 | צ'רי פולס | רוד הרפר |  |
| 2000 | מעודדות צמודות | קליפ פנטון |  |
| 2000 | סטרפטיז באיגואנה הכחולה | ג'ורג' |  |
| 2001 | החיים על פי ספנסר | ספנסר |  |
| 2002 | מעבר לעתיד | זאק גיבס |  |
| 2002 | חיזור מגונה | בן קרונין |  |
| 2004 | מת על הההספד | ריאן קר'מייקל |  |
| 2005 | סיפורים קצרים על אהבה | ניקי |  |
| 2005 | גבהים | אלכס |  |
| 2006 | גיבורי הדגל | רנה גאגון |  |
| 2008 | נערתי החוצפנית | צ'ארלי בלואו |  |
| 2008 | הד | בובי ריינולדס |  |
| 2008 | W. | תאצ'ר |  |
| 2009 | שולחן לשלושה | ריאן |  |
| 2009 | I Hope They Serve Beer in Hell | דרו |  |
| 2010 | Perfect Life | ג'ק פרסונס |  |
| 2011 | Son of Morning | דייוויד |  |
| 2013 | The Power of Few | דום |  |
| 2013 | 10 Rules for Sleeping Around | וינס ג'ונסון |  |
| 2015 | Badge of Honor | מייק גאלו |  |
| 2016 | Dead Awake | אוון |  |
| 2017 | השנה של גבר מדהים | אהרון עזרא |  |
| 2020 | The California No | קולטון |  |
| 2022 | Merry Kiss Cam | דני קרמודי |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1986 | Classified Love | אנתוני | סרט טלוויזיה |
| 1991 | The Boys | וולטר פארמר ג'וניור | סרט טלוויזיה |
| 1993 | TriBeCa | ג'וש | פרק: "The Rainmaker" |
| 2003–2004 | הבית הלבן | ריאן פירס | תפקיד משני; (עונה 5); 9 פרקים |
| 2006 | Twenty Questions | ג'קסון לינץ' | סרט טלוויזיה |
| 2010 | Outlaw | אדי פרנקס | תפקיד ראשי; 8 פרקים |
| 2011 | Other People's Kids | סת' | סרט טלוויזיה |
| 2012–2013 | בחורים עם ילדים | כריס | תפקיד ראשי; 18 פרקים |
| 2014 | Sequestered | דני פרמן | תפקיד ראשי; 12 פרקים |
| 2016, 2019 | מורים | ג'ייקוב | 2 פרקים |
| 2016 | קוד בלאק | גורדון השמן | 3 פרקים |
| 2016 | אהבה | קארל | פרק: "Party in the Hills" |
| 2016 | NCIS | ג'ון בישופ | פרק: "Enemy Combatant" |
| 2017–2018 | על הכוונת (אנ') | האריס דוואני | 17 פרקים |
| 2018 | Deception | רייפ ויליאמס | פרק: "Black Art" |
| 2019 | מגנום, בלש פרטי | ניל קונלן | פרק: "Lie, Cheat, Steal, Kill" |
הערות שוליים

↑  Fenwick, Alexandra, "Star earns stripes: Brien McMahon graduate stars in Clint Eastwood's Flags of Our Fathers," article in The Advocate of Stamford, October 29, 2006, pp. 1, A6
1 2  Finn, Natalie; Machado, Baker (14 באפריל 2015). "New Couple Alert: Azealia Banks Dating Jesse Bradford!". E! News. נבדק ב-4 בינואר 2019. {{cite news}}:  (עזרה)
↑  "NBC Unveils 2010-2011 Primetime Schedule Accented by Five New Comedies, Seven New Dramas, and New Alternative Program". The Futon Critic. 16 במאי 2010. נבדק ב-28 במאי 2010. {{cite web}}:  (עזרה)
↑  Hernandez, Greg. "Jesse Bradford thinks "politics in America are particularly polarized" | HollywoodNews.com". www.hollywoodnews.com. נבדק ב-4 בינואר 2019. {{cite news}}:  (עזרה)
↑  Leitereg, Neal J. (14 בנובמבר 2018). "Actor Jesse Bradford posts Richard Dorman-designed home for $3 million". latimes.com. נבדק ב-4 בינואר 2019. {{cite news}}:  (עזרה)
↑  "Leelee Sobieski, Noel Ashman and Jesse Bradford". Getty Images (באנגלית בריטית). נבדק ב-4 בינואר 2019. {{cite web}}:  (עזרה)
↑  "Jesse Bradford on Instagram: "✨Newlyweds✨"". Instagram (באנגלית). נבדק ב-2019-10-05.
| --- | --- |
בקרת זהויות :  PLWABN: 9810704048405606  BNE: XX1150271  BnF: cb14158534j (data)  CANTIC: a10963534  GND: 142250481  ISNI: 0000 0001 0896 4574  LCCN: no98099041  NTA: 241792614  SNAC: w60940vn  SUDOC: 118975811  VIAF: 46970201   WorldCat (עם VIAF): 46970201
קרוז' (ליטא)

| --- | --- |
סמל קרוז'סמל קרוז'

 מדינה:  ליטא ליטא
 מחוז:  שאולאי
 מחוז משנה:  קלם
 גובה:  142 מטרים
 אוכלוסייה:  ‏
  ‑ בעיירה:  570 (2018)
 קואורדינטות:  55°36′00″N 22°41′00″E﻿ / ﻿55.6°N 22.68333333°E﻿ / 55.6; 22.68333333 
 אזור זמן:  UTC+2
  מפת מיקום  מפה מפורטת   (למפת ליטא מוגדלת) וילנה קלייפדה שיאוליאי מריאמפולה קובנה פוניבז' אוטנה אליטא טלז טאורגה לטביה בלארוס פולין רוסיה מחוז קלינינגרד קרוז'(למפת ליטא רגילה) וילנה קלייפדה שיאוליאי מריאמפולה קובנה פוניבז' אוטנה אליטא טלז טאורגה לטביה בלארוס פולין רוסיה מחוז קלינינגרד קרוז'  he tabBackground:;tabBorder:#aaa;defaultTab:0;
קרוז' (בליטאית: Kražiai, קרז'יאי; בפולנית: Kroże, קרוז'ה; ביידיש: קראָזש) היא עיירה קטנה במחוז שאולאי שבליטא, בה התקיימה עד השואה קהילה יהודית גדולה.
תולדות היישוב

התיעוד הראשון לעיירה הוא משנת 1257. לאחר קרב גרונוולד בראשית המאה ה-15 הפכה העיירה לעיירת מחוז, ובמאה ה-17 נעשתה למרכז קתולי אזורי.
יהודי קרוז'

התיעוד הראשון לישיבת יהודים בקרוז' הוא מהמאה ה-15. מקרוז' יצאו החל מהמאה ה-18 רבנים חשובים, ובהם אבא חסיד. משנות ה-80 של המאה ה-19 היגרו רבים מיהודי העיירה אל מעבר לים. בשנת 1897 נמנו בעיירה 1,125 יהודים, כשליש מתושביה.
בין מלחמות העולם התגוררו בעיירה כ-530 יהודים, והתקיימה בה פעילות של אגודת ישראל ושל המפלגות הציוניות. פעילות זו נאסרה עם סיפוח ליטא לברית המועצות ביוני 1940.
יהודי קרוז' > בשואה

ב-24 ביוני 1941, יומיים לאחר פרוץ מבצע ברברוסה, נכבשה העיירה בידי הגרמנים, תוך שריפת רוב בתיה. יהודי העיירה שנמלטו ממנה, הוחזרו אליה, ורוכזו באורווה ובמחסנים, תוך שוד רכושם בידי הליטאים. ב-8 ביולי 1941 הועברו למעלה מ-400 יהודי העיירה וכפרי הסביבה שלה לגטו שהוקם באחוזת שיוקשטה (Sajukste) הסמוכה לעיירה, שם הועסקו בעבודות כפייה.
ב-22 ביולי 1941 נורו למוות ביער קופרי (Kupris) כ-390 יהודים מגטו זה. ב-2 בספטמבר 1941 רצחו אנשי ס"ס ושוטרים ליטאים את אחרוני יושבי הגטו - 64 ילדים ו-5 מבוגרים, ובהם רב העיירה.
כרמן מאורה

| --- | --- |

 לידה:  15 בספטמבר 1945 (בת 79) מדריד, ספרד 
 שם לידה:  María del Carmen García Maura 
 מדינה:  ספרד 
 תקופת הפעילות:  מ-1969 
 מקום לימודים:  בית הספר הלאומי הגבוה לאמנויות היפות 
 בן או בת זוג:  Francisco Forteza Pujol 
 מספר צאצאים:  2 
 פרסים והוקרה:  פרס דונוסטיה (2013)  פרס סזאר לשחקנית המשנה הטובה ביותר (2012)  פרס גויה לשחקנית הטובה ביותר (1988)  פרס האקדמיה האירופית לקולנוע לשחקנית הטובה ביותר (1988)  פרס מפעל חיים של האקדמיה האירופית לקולנוע (2018)  פרס האקדמיה האירופית לקולנוע לשחקנית הטובה ביותר (1990)  פרס פלטינו לשם כבוד (2022)  פרס גויה לשחקנית הטובה ביותר (1990)  פרס גויה לשחקנית הטובה ביותר (2000)  הצלב הגדול של מסדר אלפונסו העשירי החכם (2015)  פרס השחקנית הטובה ביותר (2006)  צדף הכסף לשחקנית הטובה ביותר (2000)  פרס גויה לשחקנית המשנה הטובה ביותר (2007)  Medalla de Oro (2009) 
 פרופיל ב-IMDb
 
כרמן מאורה (בספרדית: Carmen Maura; נולדה ב-15 בספטמבר 1945) היא שחקנית ספרדייה, הידועה בשל הופעתה בסרטיו של פדרו אלמודובר.
ביוגרפיה

מאורה נולדה במדריד, והיא צאצאית של המדינאי הספרדי השמרני אנטוניו מאורה, שהיה ראש ממשלת ספרד בתחילת המאה ה-20.
בצעירותה ניהלה מאורה גלריה לאמנות, והופיעה כזמרת קברט. מאורה החלה להופיע בקולנוע בשנת 1969, ובסרטו של הבמאי פרננדו קולומו "Tigres de Papel" (נמרים מנייר), בשנת 1977 הצליחה לפרוץ לתודעת הקהל הבינלאומי. לאחר סרט זה הופיעה בעיקר בקומדיות בתחילת שנות ה-80.
מאורה ידועה במיוחד בשל עבודתה עם הבמאי פדרו אלמודובר. עבודתם המשותפת הראשונה הייתה בסרטו הראשון באורך מלא של אלמודובר, "פפי, לוסי, בום" (1980), שנחשב פרוע ופורץ דרך בזמנו. הופעה זו הופכת את מאורה ל"נערת אלמודובר" (Chica Almodóvar) הראשונה. מאורה הופיעה גם בסרטו השלישי של אלמודובר, "הרגלים מגונים" (1983), וגילמה תפקיד ראשי בסרטו "מה עשיתי שזה מגיע לי?" (1984). אחד מתפקידיה הזכורים ביותר בסרטי אלמודובר היה הטרנסקסואל "טינה קינטרו", אותו שיחקה ב"חוק התשוקה" (1987). תפקיד זה הפך אותה למקובלת בקהילה ההומוסקסואלית וחיזק את תדמיתה כשחקנית חזקה ופורצת גבולות. בשנת 1988 שיחקה את התפקיד הראשי בסרטו של אלמודובר "נשים על סף התמוטטות עצבים", אשר היקנה לה את פרס "פליקס" (פרס הקולנוע האירופי) כשחקנית הטובה ביותר. מאורה ואלמודובר נפרדו מבחינה מקצועית במהלך שנות ה-90 אך בשנת 2006 שבה לככב בסרטו "לחזור". על משחקה בסרט זה קיבלה פרס השחקנית הטובה ביותר בפסטיבל הקולנוע בקאן.
בין תפקידיה האחרים זכורים תפקיד הזמרת הנודדת בזמן מלחמת האזרחים בספרד בסרטו של קרלוס סאורה "אי, כרמלה!" (1990), שבו הפגינה את יכולתה בשירה ובריקוד, כמו גם במשחק מעולה ונוגע ללב, ותפקידה בסרטו של עמוס גיתאי "אזור חופשי" (2005) שבו שיחקה לצד נטלי פורטמן וחנה לסלאו.
בעקבות הופעתה בסרט "נשים על סף התמוטטות עצבים" קיבלה הצעות לשחק בסרטים אמריקנים, אך דחתה אותן. בריאיון לאורי קליין נימקה זאת:
כרמן מאורה היא שחקנית מוּכרת בצרפת, ואף הופיעה בשנת 1994 במחזה "קרקס לשניים" מאת בארי קרייטון האוסטרלי, על במת התיאטרון "פאלה רואייל" בפריז.
בשנת 2011 שיחקה בתפקיד קונספסיון רמירז, משרתת ספרדייה בסרט הקומי הצרפתי "הנשים בקומה השישית" מאת פיליפ לֶה-גֶה בכיכובם של פבריס לוקיני וסנדרין קיברלן. בשנת 2013 השתתפה בתפקיד קטן בסרט האימה-קומי "Las brujas de Zugarramurdi" שזכה בשמונה פרסי גויה באותה שנה.
בשנת 2019, שיחקה בקומדיה הרומנטית "המשפחה לעולם נשארת", בתור אנג'לה. בשנת 2020 השתתפה בסרט ההתבגרות הבריטי "Chasing Wonders" בכיכובה של פאס וגה. באותה שנה היא שיחקה במיני-סדרה התקופתית הספרדית "מישהו חייב למות" בנטפליקס.
בשנת 2022 שיחקה בסרט הפנטזיה "Rainbow" שביים פאקו לאון (אנ') ומבוסס באופן רופף על הרומן "הקוסם מארץ עוץ" של ל. פרנק באום משנת 1900. הוא שוחרר בבתי קולנוע נבחרים בספרד ב-23 בספטמבר 2022, ובנטפליקס הוא עלה לאחר שבוע.
בשנת 2024, שיחקה מאורה בסרט הדרמה הארגנטינאי "Como el mar" ומגולל את סיפורן של שתי אחיות שזה עתה איבדו את אמם ומחליטות לצאת למסע לאורוגוואי כדי לחפש את אביהן הביולוגי ולשחזר את זהותן.
הערות שוליים

↑  אורי קליין, לחזור לפדרו, באתר הארץ, 30 ביוני 2006
| --- | --- |
בקרת זהויות :  NLI: 987007452750005171  PLWABN: 9810552821705606  BIBSYS: 99015187  BNC: 000684139  BNE: XX923614  BnF: cb14018906d (data)  CANTIC: a11018732  CiNii: DA13560835  GND: 137435487  ICCU: RAVV091130  ISNI: 0000 0001 2282 3831  LCCN: n94091716  LNB: 000268148  MusicBrainz: fa2cb3d6-3641-47ff-b93c-56f1246a1c97  NKC: xx0099951  NLA: 35414371  NLK: KAC2020O0283  NTA: 073452203  SUDOC: 059246308  Trove: 944278  VIAF: 81627236   WorldCat (עם VIAF): 81627236
אגודת התעופה הכללית בישראל

סמל האגודה הנוכחי, כפי שעוצב על ידי גיל סגל.
אגודת התעופה הכללית (באנגלית: AOPA Israel - Aircraft Owners and Pilots Association, עד 2012: אגודת התעופה הכללית בישראל - Israeli Association of General Aviation - IAGA) היא עמותה הפועלת לקידום התעופה בישראל ולייצוגם של טייסים ובעלי מטוסים אזרחיים. העמותה הוקמה בשנת 1974 וכיום מאגדת כ-700 טייסים (נכון ל-2008). משרדי האגודה יושבים בשדה התעופה הרצליה.
מטרות האגודה

קידום נושאי התעופה הכללית והפרטית בישראל, הגנה על זכויות טייסים וחברות תעופה, עידוד תחבורה אווירית וחינוך לתחום בקרב בני נוער.
פעילות כגורם סמכות עליון לבטיחות הטיסה כמקובל בארגונים מקבילים בעולם.
ייצוג ושמירה על האינטרסים של הטייסים, בעלי המטוסים והעוסקים בתעופה הכללית, בנושאי תשתיות תעופה קרקעיות ואוויריות, הגבלות טיסה, תוכניות לסגירת שדות תעופה ומניעת פגיעה בפעילויות התעופה הכללית.
מתן שירות לחברי האגודה - ארגון פעילויות ואירועים, ארגון כנסים מקצועיים, הפצת חומר מקצועי, הענקת ייעוץ מקצועי ומשפטי וייצוג בפני הרשויות.
פיתוח קשרים ושיתוף פעולה עם ארגונים אחרים העוסקים בתעופה בישראל ובעולם.
היסטוריה

בשנת 1974 ייסד יצחק יבנה את האגודה יחד עם חברו עודד ויגודה. בראשיתה טיפלה העמותה בעיקר בהסדרת רישיונות הטיס ואישורי הטיסה הפרטיים, שבאותה תקופה היו דורשים תהליך בירוקרטי ומסורבל והיו נתונים במידה רבה לחסדיהם של פקידי מנהל התעופה.
היסטוריה > יושבי ראש של האגודה

| תקופת כהונה | שם |
| --- | --- |
1974–1984: יצחק יבנה
1984–1990: אבנר יושפה
1990–1994: יוסי הומל
1994–1996: אשר נחמיאס
1996–1998: איזי קצנלבוגן
1998–2000: עמרי טלמון
2000–2002: מיכה גוטשטדט
2002–2012: ירון אפרת
2013–2015: שי פופר
2016–2019: נתן שרון
2024-2019: עו"ד נתנאל פרץ
מ-2024: אורי אביב
פעילות האגודה

טייסת 10 - ארגון של טייסים חברי האגודה הפועלים במסגרתו בהתנדבות למען הקהילה. מפעילויות הארגון:
פעילות להגברת בטיחות הטיסה בדומה לגופים מקבילים בעולם, כחלק מחברות בארגון Aircraft Owners and Pilots Association (AOPA) העולמי ובתיאום עימה.
פעילות חינוכית בקרב בני נוער בסיכון - חוגי תעופה הכוללים סיורים במתקני שדות התעופה והטסת החניכים בסוף החוג.
טיסות "כיף" לילדים ונוער בעלי צרכים מיוחדים.
סיוע לקק"ל באמצעות דיווח על שרפות ביערות ישראל.
הטסת צוותים וציוד במסגרת סיוע הומניטרי.
משמר אזרחי מוטס - בשיתוף עם משטרת ישראל והמשרד להגנת הסביבה להתראה על עבירות תנועה, גנבת חול, זיהום הים ועוד. פעילות זו הופסקה על ידי רשות התעופה האזרחית.
בשנים האחרונות נאבקת האגודה נגד התוכניות לסגירת שדה התעופה הרצליה בשיתוף כלל בתי הספר לטיסה ומכוני הבדק והאחזקה, בהובלתו של עו"ד נתנאל (נתי) פרץ, ששימש בתקופת המאבק כיו"ר האגודה ואיחד את כל בתי הספר ומכוני הבדק לטובת המאבק אשר נמשך אף בימים אלה, חרב הסגירה מאיימת על השדה עשרות בשנים. במקביל מנהלת האגודה מאבק על חניית מטוסים בשדה.
הערות שוליים

↑  אודות האגודה, מתוך אתר האגודה הישן בארכיון האינטרנט
↑  עיינה קימרון, ראיון עם יצחק יבנה באתר אגודת התעופה(הקישור אינו פעיל, 20.7.2021)
↑  יהונתן מרוז, יהיה עשר, בטאון חיל האוויר 189, אוקטובר 2009, באתר חיל האוויר
↑  זוהר בלומנקרנץ, בעלי המטוסים הפרטיים נגד רש"ת: "נתנגד לסגירת השדה בהרצליה", באתר TheMarker‏, 4 בנובמבר 2012
סמל האגודה הקודם, עד למרץ 2013.
לב לשצ'נקו

| --- | --- |

 לידה:  1 בפברואר 1942 (בן 83) מוסקבה, ברה"מ 
 שם לידה:  Лев Валерьянович Лещенко 
 מוקד פעילות:  רוסיה 
 תקופת הפעילות:  מ-1959 
 מקום לימודים:  האקדמיה הרוסית לאמנויות התיאטרון 
 סוגה:  אסטרדה 
 סוג קול:  בריטון 
 שפה מועדפת:  רוסית 
 פרסים והוקרה:  עיטור אות הכבוד (1989)  אמן מצטיין של רוסיה הסובייטית (1977)  Order For Merit in Culture and Art (2022)  פרס גרמופון הזהב (2009)  עיטור מסדר המולדת דרגה ראשונה (2017)  פרס לנין קומסומול (1978)  אמן העם של הרפובליקה הסובייטית הפדרטיבית הסוציאליסטית הרוסית (1983)  עיטור ההצטיינות למען המולדת דרגה רביעית (2002)  העיטור על השירות למען המולדת דרגה שנייה (2012)  עיטור הידידות בין העמים (1980)  עיטור מסדר המולדת דרגה שלישית (2007)  דרך האמנות - לשלום והבנה הדדית (2012)  מסדר דוסטיק, דרגה 2  פרס שירות הביטחון הפדרלי הרוסי  פרס משרד הפנים של רוסיה  פרס משרד ההגנה של הפדרציה הרוסית בתחום התרבות והאמנות  אמן העם של הרפובליקה של בשורטוסטן  מסדר "מפתח הידידות" 
 www.leschenko.ru
 פרופיל ב-IMDb
 
לב לשצ'נקו (ברוסית: Лев Лещенко; ‏ נולד ב-1 בפברואר 1942) הוא זמר אסטרדה סובייטי ורוסי. בשנת 1983 הוענק לו תואר אמן העם של רוסיה הסובייטית. על פעילותו בתחום השירה לשצ'נקו קיבל מספר עיטורים סובייטים ורוסים. בעל כל ארבע דרגות של עיטור ההצטיינות למען המולדת.
חייו

לב לשצ'נקו נולד במוסקבה למשפחת קצין בצבא האדום. אמו של הזמר נפטרה כאשר הוא היה בגיל שנה בלבד. את ילדותו הוא עבר בבסיסי צבא והמחנך שלו היה אחד מחייליו של אביו. בתקופה זו הוא היה מבקר אצל סבו שיה מנגן על הכינור ותמך במשיכת הנכד לזמר. לאחר סיום בית הספר, ניסה לשצ'קנו להתקבל לבית הספר למשחק אך לא הצליח. במשך שנה הוא עבד כעובד במה בתיאטרון בולשוי ואחר כך כמסגר במפעל. לאחר גיוסו לצבא, לשצ'נקו שירת תחילה בחיל השריון ובשנת 1962 התקבל ללהקה צבאית בה היה סולן.
בשנת 1964, לאחר סיום שרותו הצבאי, הצליח לשצ'נקו להתקבל ללימודי משחק באקדמיה הרוסית לאמנויות התיאטרון. בשנת 1966 עוד בהיותו סטודנט הוא התקבל לסגל תיאטרון אופרטה במוסקבה. במשך מספר שנים הוא היה שר בתיאטרון ובמקביל החל להופיע בהופעות עם שירים. בשנים 1970–1972 הוא זכה במספר תחרויות ארציות ובינלאומיות והחל להיות פופולרי. בשנת 1975 לשצ'נקו ביצע את השיר הידוע יום הניצחון שעד היום נחשב לשיר הרשמי של חגיגות לציון ניצחון במלחמת העולם השנייה. בשנת 1980 הוא ביצע שיר בטקס הסיום של אולימפיאדת מוסקבה שזכה לפופולריות רבה. בשנת 1983 לזמר הוענק תואר אמן העם של רוסיה.
לאחר תחילת הפרסטרויקה בשנת 1990 לשצ'נקו הקים סוכנות לארגון הופעות שבשנת 1992 קיבל מעמד של סוכנות ממשלתית ופועל עד היום.
במקביל להופעות לשצ'נקו מלמד זימרה באקדמיה הרוסית על שם גנסין. במהלך עבודה זו הוא לימד מספר זמרים שזכו לפופולריות ברוסיה.
במהלך הקריירה לשצ'קנו שר שירים רבים של אלכסנדרה פחמוטובה, דויד טוחמנוב, ויאצ'סלב דוברינין ומלחינים סובייטים ורוסים נוספים. במהלך הקריירה הוא הקליט מעל ל-20 תקליטים ותקליטורים, הראשון מהם יצאה בשנת 1975. גם כיום, בגיל 71 לשצ'נקו ממשיך להופיע. עוד בתקופת הלימודים הוא התיידד עם זמר וחקיין ולדימיר וינוקור. בשנות ה-90 הם ארגנו סבב הופעות משותף.
בשנת 2001 לשצ'נקו פרסם ספר זיכרונות.
חיים אישיים

אשתו הראשונה (בשנים 1966-1976) - אלה (אלבינה) עבדאלובה (אנ') (נולדה ב-19 ביוני 1941), זמרת ושחקנית.
בשנת 1978 התחתן לשצ'נקו בפעם השנייה, לזוג אין ילדים. לב לשצ'נקו ידוע כחובב ספורט ושימש כנשיא הכבוד של מועדון טריומף ליוברצי (לפני שהקבוצה עברה לסנט פטרסבורג). אוהד של מועדון הכדורגל דינמו מוסקבה, מאז דצמבר 2019 - חבר במועצה המייעצת של המועדון.
מסנן (מתמטיקה)

ערך זה עוסק במבנה מתמטי על קבוצה סדורה. אם התכוונתם למשפחה של תתי-קבוצות הסגורה לחיתוך ולהכלה מלמעלה, ראו .
במתמטיקה, מסנן הוא תת-קבוצה של קבוצה סדורה ביחס סדר חלקי אשר מקיימת תנאים מסוימים (ראו להלן). למסננים חשיבות רבה בתחומים רבים במתמטיקה כגון תורת הקבוצות, טופולוגיה ולוגיקה.
הגדרה מתמטית

בהינתן קבוצה  X ועליה יחס סדר חלקי  \leq , הקבוצה  F\subseteq X תקרא מסנן על  X אם ורק אם היא מקיימת את התכונות הבאות:
F אינה ריקה. כלומר,  F\neq \emptyset .
כיווניות כלפי מטה: לכל  a,b\in F קיים  c\in F כך ש- c\leq a וגם  c\leq b
סגירות כלפי מעלה: לכל  a\in F ולכל  b\in X המקיים  a\leq b, מתקיים בהכרח ש- b\in F
סוגי מסננים > מסנן טריוויאלי ומסנן אמיתי

ניתן להיווכח כי  X עצמו הוא מסנן על  X. מסנן זה נקרא המסנן הטריוויאלי של  X. אם  F הוא מסנן על  X שאיננו המסנן הטריוויאלי,  F יקרא מסנן אמיתי על  X.
סוגי מסננים > מסנן ראשי

בהינתן קבוצה סדורה  (X,\leq ) ואיבר כלשהו  c\in X, מגדירים את המסנן הראשי של  c באופן הבא:
F_{c}:=\left\{x\in X\mid c\leq x\right\}
כלומר,  F_{c} הוא אוסף כל האיברים שגדולים מ- c. ניתן להוכיח כי זהו מסנן.
קבוצה  F\subseteq X תקרא מסנן ראשי אם ורק אם קיים  c\in X כך ש- F=F_{c}. ניתן להוכיח כי מסנן הוא מסנן ראשי אם ורק אם יש לו איבר מינימלי. על כן, אם קבוצה סדורה ביחס סדר טוב, אז כל מסנן בה הוא מסנן ראשי.
סוגי מסננים > על-מסנן

בהינתן קבוצה סדורה  (X,\leq ) ומסנן  F\subseteq X,  F יקרא על-מסנן אם ורק אם הוא מסנן מקסימלי שאיננו טריוויאלי. כלומר, לא קיים מסנן אחר  F' כך ש- F\subset F'\subset X.
משפט העל-מסננים קובע כי כל מסנן אמיתי מוכל בעל-מסנן. כלומר, לכל מסנן כלשהו  F\subset X קיים על-מסנן  U כך ש- F\subseteq U\subset X, כאשר  F=U אם ורק אם  F בעצמה על-מסנן. הוכחת המשפט מתבצעת באמצעות הלמה של צורן.
שימושים > תורת הקבוצות

שימוש מרכזי של מסננים בתורת הקבוצות הוא במסננים לפי יחס ההכלה. בהינתן קבוצה כלשהי  X, מסנן במובנים של תורת הקבוצות הוא משפחה  {\mathcal {F}} של תת-קבוצות של  X שמהווה מסנן על  {\mathcal {P}}(X) (קבוצת כל תת-הקבוצות של  X) לפי יחס ההכלה  \subseteq . מסנן  {\mathcal {F}} זה יקרא מסנן קבוצתי על  X. כאשר ברור מן ההקשר שהמסנן הוא מסנן קבוצתי, ניתן לקרוא לו פשוט מסנן על  X, זאת למרות שהוא הלכה-למעשה מסנן על  {\mathcal {P}}(X).
עבור מסננים קבוצתיים, ניתן להמיר את האקסיומות של מסננים כללים באקסיומות הבאות:
{\mathcal {F}}\neq \emptyset .
לכל  A,B\in {\mathcal {F}} מתקיים ש- A\cap B\in {\mathcal {F}}
לכל  A\in {\mathcal {F}} ולכל  A\subseteq B\subseteq X, מתקיים בהכרח ש- B\in {\mathcal {F}}
מתכונות אלו נובע בהכרח כי  X עצמו הוא איבר של  {\mathcal {F}}. למסננים קבוצתיים לרוב דורשים בנוסף כי  \emptyset \notin {\mathcal {F}}, אחרת  {\mathcal {F}} הוא המסנן הטריוויאלי.
דוגמה חשובה למסנן מתחום תורת הקבוצות הוא המסנן הקו-סופי שנקרא גם מסנן פרשה על שם המתמטיקאי רנה מוריס פרשה. בהינתן קבוצה  X מעוצמה אינסופית, מסנן פרשה מוגדר כך:  {\mathcal {F}}:=\left\{A\subseteq X\mid X\backslash A{\text{ is finite}}\right\}. כלומר,  {\mathcal {F}} הוא אוסף כל תתי-הקבוצות של  X שהמשלים שלהם הוא ממידה סופית. מסנן זה הוא מסנן אמיתי שאיננו מסנן ראשי.
שימושים > טופולוגיה

למסננים יש מספר שימושים בטופולוגיה. עבור מרחב טופולוגי  (X,\tau ) ונקודה  x\in X, מערכת הסביבות של  x המסומנת ב- {\mathcal {N}}(x) היא מסנן קבוצתי.
מסננים קבוצתיים יכולים לשמש כאמצעי חלופי להגדרת מושג ההתכנסות במרחבים טופולוגיים. מגדירים כי מסנן  {\mathcal {F}}\subset {\mathcal {P}}(X) מתכנס לנקודה  x\in X אם ורק אם  {\mathcal {N}}(x)\subseteq {\mathcal {F}}. כלומר, אם  {\mathcal {F}} מכילה את כל הסביבות של  x, היא מתכנסת ל- x. ניתן להוכיח כי אם המרחב הוא מרחב האוסדורף, אז כל מסנן מתכנס לכל היותר לנקודה אחת.
שימוש נוסף במסננים בטופולוגיה הוא בהגדרה של מרחב אחיד על-ידי כיסוי אחיד. בהינתן זוג כיסויים של  X המסומנים ב- {\mathcal {C}}_{1},{\mathcal {C}}_{2}\ אומרים כי  {\mathcal {C}}_{2} הוא עידון-כוכב של  {\mathcal {C}}_{1} ומסמנים  {\mathcal {C}}_{2}\leq ^{*}{\mathcal {C}}_{1}, אם ורק אם לכל  U\in {\mathcal {C}}_{2} קיים  V\in {\mathcal {C}}_{1} כך שלכל  U'\in {\mathcal {C}}_{2} המקיים  U\cap U'\neq \emptyset , מתקיים ש- U'\subseteq V. במילים אחרות, לכל קבוצה מהכיסוי  {\mathcal {C}}_{2} יש קבוצה ב- {\mathcal {C}}_{1} שמכילה את כל הקבוצות מהכיסוי  {\mathcal {C}}_{2} ש"נוגעות בה". אוסף כיסויים של  X ייקרא כיסוי אחיד אם ורק אם הוא מסנן ביחס ל- \leq ^{*}. כיסוי אחיד מגדיר באופן חד-חד ערכי מרחב אחיד על  X.
שימושים > לוגיקה

השימוש העיקרי של מסננים בלוגיקה הוא על-ידי על-מכפלות.
בהינתן קבוצת אינדקסים  I, מגדירים לכל אינדקס  i\in I קבוצה  A_{i}. בנוסף מגדירים מסנן קבוצתי  {\mathcal {F}}\subseteq {\mathcal {P}}(I) על אינדקסים אלו. כעת מגדירים יחס שקילות  \sim  על המכפלה הקרטזית  \prod _{i\in I}{A_{i}} כך שלכל  a,b\in \prod _{i\in I}{A_{i}} מתקיים ש- a\sim b אם ורק אם  \left\{i\in I\mid a_{i}=b_{i}\right\}\in {\mathcal {F}}. מרחב המנה  \prod _{i\in I}{A_{i}} על לפי יחס שקילות זה מסומן ב- \prod _{i\in I}{A_{i}}/{\mathcal {F}} ונקרא על-מכפלה.
משפט מרכזי בלוגיקה הוא משפט לוס שנקרא גם המשפט היסודי של העל-מכפלות שקובע כי בהינתן על-מכפלה של מודלי שפה מסדר ראשון, נוסחה נכונה עבור העל-מכפלה אם ורק אם קבוצת האינדקסים שבה הנוסחה נכונה עבור מודלי השפה שמרכיבים את העל מכפלה היא קבוצה מתוך המסנן.
קשר לאידיאלים בחוג הפונקציות על הקבוצה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
דוגמאות נוספות

בהינתן מרחב מידה  (X,\Omega ,\mu ), הקבוצה  {\mathcal {F}}:=\left\{A\in \Omega \mid \mu (X\backslash A)=0\right\} היא מסנן קבוצתי על  X.
בהינתן מרחב הפונקציות הממשיות הרציפות  C(\mathbb {R} ), ניתן להגדיר יחס סדר חלקי  \leq  כך ש- f\leq g אם ורק אם  f(x)\leq g(x) לכל  x\in \mathbb {R}  (כלומר, אי-שוויון נקודה-נקודה). מגדירים את הקבוצה  {\mathcal {F}}:=\left\{f\in C(\mathbb {R} )\mid \lim _{x\to \infty }{f(x)}=\infty \right\}. ניתן להוכיח כי  {\mathcal {F}} הוא מסנן על  C(\mathbb {R} ) לפי  \leq .
ראו גם

מסנן (תורת הקבוצות)
מערכת סביבות
על-מכפלה
הערות שוליים

↑  Filter - Encyclopedia of Mathematics, encyclopediaofmath.org